Fulbright-programmet

Fulbright-programmet, også kjent som Fulbright-Hays-programmet, er et sentralt stipendprogram (Fulbright Fellowships og Fulbright Scholarships) som ble grunnlagt av senator William Fulbright og finansiert og administrert av Utenriksdepartementet i USA, regjeringer i andre land og private interesser. Programmet ble etablert for å øke gjensidig forståelse mellom folk i USA og andre land gjennom utveksling av personer, ideer og kunnskaper. 

Frem til 2013 hadde over 325 400 personer; 122 800 fra USA og 202 600 fra over 155 land deltatt i programmet.«Fact Sheet», The Fulbright Program in Brief (PDF-fil) I alt 53 Fulbrightstipendiater har mottatt Nobelprisen«53 Fulbright Alumni Awarded the Nobel Prize» , (PDF-fil) og 82 har vunnet Pulitzerprisen.«Pulitzer Prize Winners», fra Bureau of Educational and Cultural Affairs

 Fulbright Norge 
Den 29. mai 1946 signerte Norges daværende utenriksminister Halvard Lange og ambassaderåd Henry Villard ved USAs ambassade i Norge, en avtale som knyttet Norge til det internasjonale Fulbright-programmet.

I Norge administreres søknadsprosesser og andre oppgaver tilknyttet Fulbright-programmet av The U.S.- Norway Fulbright Foundation for Educational Exchange, til daglig omtalt som Fulbright Norge/Fulbright Norway. 

 Administrative ledere (utvalg) 
Per 2019 var Petter Næss daglig leder i Fulbright Norge.

Fra 1. august 2024 er Curt Rice organisasjonens administrative leder i Norge.

 Referanser 

Eksterne lenker


  Institute of International Education

Kategori:Utdanningsstipender
Kategori:Fulbright